דוקטור אלכימיה

| --- | --- |

דוקטור אלכימיה, כפי שהופיע בחוברת The Flash Vol.2 #223 מאוגוסט 2005, אמנות מאת הווארד פורטר.
 סוג:  נבל-על
 הוצאה לאור:  DC קומיקס
 הופעה ראשונה:  אלברט: Showcase #13 (מרץ 1958) אלווין: The Flash #287 (יולי 1980) אנגסטרום: The Flash Vol.2 #71 (דצמבר 1992) פטרוב: The Flash Vol.2 #202 (נובמבר 2003)
 הופעה אחרונה:  אלווין: The Flash Vol.2 #41 (אוגוסט 1990) פטרוב: The Flash Vol.2 #206 (מרץ 2004)
 יוצרים:  ג'ון ברום, קרמיין אינפנטינו (אלברט, אלווין) מארק וייד, גרג לארוק (אנגסטרום) ג'ף ג'ונס, אלברטו דוז (פטרוב)
 גילום הדמות:  טום פלטון 
 מידע
 שם אמיתי:  אלברט דזמונד אלווין דזמונד קרטיס אנגסטרום אלכסנדר פטרוב
 כינויים:  מיסטר אלמנט
 סטטוס:  פעיל
 מקצוע:  מדען חברתי
 חבר לשעבר בקבוצה:  הנבלים, ליגת אי-צדק משטרת קי-סטון סיטי (פטרוב)
 
דוקטור אלכימיה (באנגלית: Doctor Alchemy) הוא דמות בדיונית של נבל-על המופיעה בחוברות הקומיקס פלאש ביקום DC של DC קומיקס. הדמות הופיעה לראשונה בחוברת Showcase #13 ממרץ 1958 ונוצרה על ידי הכותב ג'ון ברום והמאייר קרמיין אינפנטינו.
דוקטור אלכימיה הוא האלטר אגו אותו חלקו ארבע דמויות - אלברט ואלווין דזמונד, קרטיס אנגסטרום ואלכסנדר פטרוב. אלברט הוא כימאי אשר סבל מהפרעת זהות דיסוציאטיבית, כאשר אחת מאישויותיו היא שומרת חוק והשנייה פושעת. תחת אישיותו האפלה והפושעת הוא יוצר לעצמו את זהותו של "מר אלמנט", ומשתמש בכלי נשק המפעילים מניפולציות על יסודות כימיים. אחרי שנשלח לכלא בעקבות העימות הראשון שלו עם הפלאש, הוא לומד אודות קיומה של אבן החכמים משותפו לתא. הוא נמלט מהכלא, מוצא את האבן ומשתמש בה כדי לשנות את היסודות ולאתחל את הקריירה שלו מחדש כפושע. במשך הזמן הוא מחליף בין שתי הזהויות עד אשר אישיותו הטובה חוזרת, והוא מפסיק את קריירה הפשע ומחביא את האבן. מעט לאחר מכן מופיע דוקטור אלכימיה חדש, ומתברר כי זהו אחיו התאום אלווין, עמו הוא חולק בקשר מנטלי. קו עלילה זה שוכתב מחדש מאוחר יותר ונכתב כי "אלווין" היה למעשה מבנה אנרגטי של אבן החכמים אותה יצרה אישיותו האפלה של אלברט. כשאלברט מתעמת ומביס את "אלווין", הוא חוזר לתפקידו כדוקטור אלכימיה. בתקופות הזמן שבין מאסריו לבין שחרורו לחופשי, כלי הנשק שימשו אחרים אשר נטלו את זהותו.
אלכסנדר פטרוב היה עוזר מעבדה במשטרת קי-סטון סיטי אשר נטל את זהותו של מר אלמנט כניסיון לקדם את המוניטין שלו במעבדה. הוא גנב את כלי הנשק של אלברט דזמונד מתוך תא הראיות של המשטרה והשתמש בהם כדי להרוג את המנטור שלו על ידי הקפאתו בקרח. אחרי שקודם בתפקידו לראש צוות המעבדה הוא המשיך להרוג קציני משטרה. למרות שלבש את חליפתו של מר אלמנט, פטרוב ניסה להפליל את קפטן קור ברציחות, אך לבסוף התעמת מול פלאש וקפטן קור כשניסה להרוג את הפרופילאית אשלי זולומון. במהלך הקרב, קפטן קור הקפיא את הפלאש במקומו והרג את פטרוב כמעשה נקמה על כך שהפליל אותו.
אחרי שדזמונד הפסיק עם פעילותו כדוקטור אלכימיה, מעבדות סטאר השיגו לרשותם את אבן החכמים מתוך כוונה להשתמש בחלק ממנה במחשב הרפואי המיקרוסקופי שלהם. גם המחשב וגם החלקיק נגנבו בידי ד"ר קרטיס אנגסטרום, ששימש כיועץ לפרויקט. הוא נאסר אך נמלט מהכלא והשתמש בחליפה הדומה לזו של דוקטור אלכימיה כדי להשיב לידו מיקרוצ'יפ שנלקח ממנו על ידי שותפו לתא. אחרי שנתפס, שמו של אנגסטרום לא הוזכר בשנית.
את דמותו של דוקטור אלכימיה בעונתה השלישית של סדרת הטלוויזיה "הפלאש" מגלם השחקן טום פלטון ומדבב טובין בל. בגרסה זו, ג'וליאן אלברט דזמונד הוא חוקר זיהוי פלילי במשטרת סנטרל סיטי העובד לצידו של בארי אלן אשר מופיע לאחר שיבוש ציר הזמן בעקבות אירועי "פלאשפוינט". הוא פועל תחת שליטתו של אל המהירות סאביטאר כ"דוקטור אלכימיה", חסידו הנאמן.